ถิรไทย ไตรมาส 3 กำไรพุ่ง 218.27 %
ถิรไทย หรือ TRT ประกาศผลประกอบการไตรมาส 3 ปี 2553 กำไรสุทธิ 24.76 ล้านบาท เพิ่มขึ้นจากผลขาดทุนสิทธิของงวดเดียวกันปี 2552 45.7 ล้านบาท คิดเป็น 218.27 % เหตุเริ่มทยอยส่งมอบงาน พร้อมย้ำผลประกอบการปีนี้เป็นไปตามเป้า 1,900 ล้านบาท ยังคงรักษากำไรขั้นต้นดีกว่าปีที่ผ่านมา
16 พ.ย. 2553

ถิรไทย หรือ TRT ประกาศผลประกอบการไตรมาส 3 ปี 2553 กำไรสุทธิ 24.76 ล้านบาท เพิ่มขึ้นจากผลขาดทุนสิทธิของงวดเดียวกันปี 2552 45.7 ล้านบาท คิดเป็น 218.27 % เหตุเริ่มทยอยส่งมอบงาน พร้อมย้ำผลประกอบการปีนี้เป็นไปตามเป้า 1,900 ล้านบาท ยังคงรักษากำไรขั้นต้นดีกว่าปีที่ผ่านมา
นายสัมพันธ์ วงษ์ปาน กรรมการผู้จัดการ บริษัท ถิรไทย จำกัด (มหาชน) หรือ TRT ผู้ผลิต จำหน่าย และซ่อมบำรุง หม้อแปลงไฟฟ้าทุกขนาด เผยถึงผลการดำเนินงานของบริษัท ถิรไทย จำกัด (มหาชน) และบริษัทย่อย  งวด 9 เดือน ปี 53 สิ้นสุดวันที่ 30 กันยายน 2552 ว่า บริษัท มีผลกำไรสุทธิไตรมาส 3 เท่ากับ 24.76 ล้านบาท เพิ่มขึ้นจากผลขาดทุนสิทธิของงวดเดียวกันปีก่อน 45.7 ล้านบาท คิดเป็นร้อยละ 218.27 สำหรับงวดเก้าเดือน ปี 2553 เท่ากับ 117.22 ล้านบาท ลดลงจากช่วงเดียวกันของปีก่อน 0.31 ล้านบาท คิดเป็นร้อยละ 0.27 
โดยรายได้รวมสำหรับงวดเก้าเดือนเท่ากับ 1,154.66 ล้านบาท ลดลง 395.46 ล้านบาท คิดเป็นร้อยละ 25.51 และรายได้รวมสำหรับงวดไตรมาส 3 เท่ากับ 402.94 ล้านบาท เพิ่มขึ้น 124.34 ล้านบาท คิดเป็นร้อยละ 44.63 ทั้งนี้บริษัทฯ มีอัตรากำไรขั้นต้น สำหรับงวดเก้าเดือน จากรายได้จากการขายเท่ากับร้อยละ 26.96 สูงขึ้นจากช่วงเดียวกันของปีก่อน ซึ่งมีอัตรากำไรขั้นต้น เท่ากับร้อยละ 24.38 และอัตรากำไรขั้นต้นจากรายได้จากการบริการเท่ากับร้อยละ 73.64 เพิ่มขึ้นจากช่วงเดียวกันของปีก่อน ซึ่งมีอัตรากำไรขั้นต้นเท่ากับร้อยละ 56.76
นายสัมพันธ์ กล่าวต่อว่า สำหรับค่าใช้จ่ายในการขายเท่ากับ 46.78 ล้านบาท ลดลง 33.70 ล้านบาท คิดเป็นรอ้ ยละ 41.87 และค่าใช้จ่ายในการบริหารเท่ากับ 115.25 ล้านบาท ลดลง 11.99 ล้านบาท คิดเป็นร้อยละ 9.42 ตามยอดขายที่ลดลง และการบริหารค่าใช้จ่ายอย่างเข้มงวด และบริษัทฯ มีอัตรากำไรขั้นต้น สำหรับงวดสามเดือน จากรายได้จากการขายเท่ากับร้อยละ 24.80 เพิ่มขึ้นจากช่วงเดียวกันของปีก่อน ซึ่งมีอัตรากำไรขั้นต้น เท่ากับร้อยละ 17.66 และอัตรากำไรขั้นต้น จากรายได้จากการบริการเท่ากับร้อยละ 74.79 เพิ่มขึ้นจากช่วงเดียวกันของปีก่อน ซึ่งมีอัตรากำไรขั้นต้นเท่ากับร้อยละ 60.51
ในช่วงท้ายปีหลัง 2553 นี้ บริษัทยังคงมีงานในมือแล้วกว่า 800 ล้านบาท และจะเข้าร่วมประมูลงานมูลค่ากว่า 4,800 ล้านบาท โดยแบ่งเป็นงานภาครัฐมูลค่า 2,000 ล้านบาท ภาคเอกชนในประเทศมูลค่า 1,800 ล้านบาท และต่างประเทศกว่า 1,000 ล้านบาท ซึ่งบริษัทฯคาดว่าจะสามารถชนะการประมูล และได้รับออร์เดอร์มากกว่า 1,500 ล้านบาท หรือประมาณร้อยละ 30 ซึ่งจะรับรู้รายได้ในปี 2554 และปีหน้าบริษัทฯวางเป้ารายได้ในระดับเดียวกับปีก่อนหรือประมาณ 2,300 ล้านบาท
นายสัมพันธ์กล่าวต่อไปว่า "ธุรกิจหม้อแปลงมีแนวโน้มการเติบโตเป็นไปในทิศทางเดียวกับจีดีพี ซึ่งหากภาพรวมของจีดีพีเติบโตดีธุรกิจของบริษัทก็เติบโตดีเช่นกัน ส่วนรายได้ของบริษัทในปีนี้ต้องยอมรับว่าต่ำกว่าปีก่อนเพราะที่ผ่านมาลูกค้าชะลอคำสั่งซื้อ รวมทั้งเลื่อนการส่งมอบงานออกไปแต่ไม่กังวลนัก เพราะคาดว่าในอนาคตผลประกอบการน่าจะดีขึ้นหากสถานการณ์ต่างๆ กลับเข้าสู่ภาวะปกติ แต่ถึงอย่างไรบริษัทฯ ยังสามารถรักษาอัตรากำไรขั้นต้นอยู่ในเกณฑ์ที่ดีอย่างต่อเนื่อง โดยคาดว่าสิ้นปีนี้จะสามารถเก็บ Backlog ได้กว่า 1,000 ล้านบาท